ജില്ലയില് താറാവ് വളര്ത്തല് വ്യാപന പദ്ധതി ആരംഭിച്ചു തൊടുപുഴ: സംസ്ഥാന മൃഗസംരക്ഷണ വകുപ്പ് നടപ്പാക്കുന്ന താറാവ് വളര്ത്തല് വ്യാപന പദ്ധതിക്ക് ജില്ലയില് തുടക്കമായി. ജലാശയങ്ങള് കൂടുതലുളള കുട്ടനാട് പ്രദേശത്ത് വളര്ത്തിവരുന്ന താറാവുകളെ ഇടുക്കി ജില്ലയിലും വളര്ത്തുന്നതിനുള്ള പദ്ധതിക്കാണ് തുടക്കമിട്ടത്. ജില്ലയില് തൊടുപുഴ ബ്ലോക്കില് മാത്രമാണ് പ്രാഥമികമായി പദ്ധതി തുടങ്ങിയത്. കരിങ്കുന്നം, മുട്ടം, കുമാരമംഗലം, പുറപ്പുഴ, മണക്കാട്, ഇടവെട്ടി എന്നീ പഞ്ചായത്തുകളില് നിന്ന് തെരഞ്ഞെടുക്കപ്പെട്ട 150 കര്ഷകര്ക്ക് പത്ത് താറാവിന് കുഞ്ഞുങ്ങളെ വീതം ആകെ 1500 കുഞ്ഞുങ്ങളെയാണ് വിതരണം ചെയ്തത്. കുഞ്ഞുങ്ങള് സര്ക്കാര് അംഗികൃത എഗ്മര് നഴ്സറിയില് നിന്നുളളതും, 50 ദിവസം പ്രായമായതും, പ്രതിരോധ മരുന്നുകളെല്ലാം നല്കിയിട്ടുളളതുമാണ്. 1200 രൂപ വില വരുന്ന കുഞ്ഞുങ്ങളെ സൗജന്യമായാണ് നല്കിയത്. 1500 രൂപയെങ്കിലും ചുരുങ്ങിയത് മുടക്കുവരുന്ന കൂട് സ്വന്തമായി നിര്മിച്ച ഗുണഭോക്താവിന് മാത്രമേ കുഞ്ഞുങ്ങളെ നല്കിയിട്ടുളളു. ജില്ലയില് താറാവ് ഇറച്ചിക്കും മുട്ടയ്ക്കും വര്ധിച്ചു വരുന്ന ആവശ്യകതയും പ്രിയവും മനസിലാക്കിയാണ് ഈ പദ്ധതി ആവിഷ്കരിച്ചിട്ടുളളത്. നീന്തിത്തുടിയ്ക്കുന്ന വിശാലമായ ജലാശയങ്ങള് ഇല്ലെങ്കിലും പരിമിതമായ സൗകര്യത്തില് താറാവിനെ വളര്ത്താം എന്ന് സമര്ത്ഥിയ്ക്കുന്നതിനും കൂടി വേണ്ടിയാണ് ഈ പദ്ധതി നടപ്പാക്കുന്നത്. വിജയകരമാണെന്ന് കണ്ടാല് കൂടുതല് സ്ഥലങ്ങളിലേയ്ക്കും പദ്ധതി വ്യാപിപ്പിക്കുന്നതിനാണ് തീരുമാനമെന്ന് അധികൃതര് പറഞ്ഞു.മുട്ടയുടെയും ഇറച്ചിയുടെയും ലഭ്യത ഉറപ്പാക്കാനും കര്ഷകരുടെ വരുമാനം കൂട്ടാനും ഇതിലുടെ സാധിക്കും. കോഴികളെ വളര്ത്തുന്നതു പോലെ തന്നെ വീട്ടില് പ്രത്യേകം തയാറാക്കിയ കൂടുകളില് താറാവിനേയും വളര്ത്താം. ഈ രംഗത്തേയ്ക്കു വരുവാനാഗ്രഹിക്കുന്ന കര്ഷകര്ക്കായി വാഗമണ്ണിലെ മൃഗസംരക്ഷണ പരിശീലനകേന്ദ്രം വഴി സൗജന്യ പരിശീലനം നല്കുന്നതിന് ക്രമീകരണം ഏര്പ്പെടുത്തിയിട്ടുണ്ടെന്ന് പബ്ലിക് റിലേഷന് ഓഫിസര് ഡോ. ബിജു.ജെ. ചെമ്ബരത്തി അറിയിച്ചു. പരിശീലനത്തിന് ബുക്ക് ചെയ്യേണ്ട നമ്ബര്: 9446131618, 9946485058.